ai4bharat/Pralekha huggingface dataset:
वाणिज्य आणि उदयोग मंत्रालय
लॉकडाऊनचा परिणाम
नवी दिल्ली, 16 सप्टेंबर 2020
एप्रिल ते जून 2020 या काळात भारताच्या एकंदर निर्यातीमध्ये गेल्या वर्षीच्या याच काळाच्या तुलनेत 25.42% घट झाली आहे. व्यापारी मालाच्या ताज्या निर्यातीमध्ये सुधारणा दिसत असून ऑगस्ट 2020 मध्ये निर्यातीमधील घट 12.66% पर्यंत कमी झाली आहे. देशव्यापी लॉकडाऊननंतर अर्थव्यवस्था हळूहळू पूर्वपदावर आणण्याचे प्रयत्न सुरू झाल्यावर औद्योगिक व्यवहार सामान्य होऊ लागले आहेत. सांख्यिकी आणि कार्यक्रम मंत्रालयाने जारी केलेल्या आकडेवारीनुसार औद्योगिक उत्पादनाचा जून महिन्याचा निर्देशांक 107.8 असून एप्रिल महिन्यात तो 53.6 आणि मे महिन्यात 89.5 वर होता.
निर्यातीला चालना देण्यासाठी सरकारने खालील महत्त्वाची पावले उचलली आहेत:
- परदेशी व्यापार धोरणची मुदत 31-3-2021 पर्यंत एका वर्षाने वाढवण्यात आली असून कोविड-19 मुळे सवलती देण्यात आल्या आहेत आणि कालमर्यादा वाढवण्यात आली आहे.
- निर्यातपूर्व आणि निर्यातपश्चात रुपया निर्यात कर्जावरील व्याज अनुदान योजनेला 31-3-2021 पर्यंत एक वर्षाची मुदतवाढ देण्यात आली आहे.
- इलेक्ट्रॉनिक्स आणि माहिती तंत्रज्ञान मंत्रालयाकडून उत्पादन संबंधित प्रोत्साहन योजना आणि औषधनिर्मिती विभागाकडून औषधी सामग्री/ औषधी घटक आणि मुख्य औषधी पदार्थांच्या निर्मितीसाठी पीएलआय योजना यांसारख्या संबंधित मंत्रालयांकडून विविध क्षेत्रांशी संबंधित प्रोत्साहन पॅकेज योजना अधिसूचित करण्यात आल्या आहेत.
- निर्यातदारांना व्यापार आणि एफटीए वापराची सुविधा देण्याकरता प्रमाणपत्र देण्यासाठी सामाईक डिजिटल प्लॅटफॉर्म सुरू.
- शेतमाल, फळफळावळ, पशुसंवर्धन, मत्स्यव्यवसाय आणि अन्न प्रक्रिया यांच्याशी संबंधित कृषी निर्यातीला चालना देण्यासाठी एका सर्वसमावेशक कृषी निर्यात धोरणाची अंमलबजावणी करण्यात येत आहे.
- 12 प्रमुख सेवा क्षेत्रांसाठी विशिष्ट कृती योजनांचा पाठपुरावा करून सेवांच्या निर्यातीला प्रोत्साहन आणि विविधता.
- जिल्ह्यांची निर्यातक्षमता लक्षात घेऊन निर्यातयोग्य उत्पादनांची निवड करून जिल्ह्यांना निर्यात केंद्र बनवण्यासाठी प्रोत्साहन, या उत्पादनांच्या निर्यातीमधील अडथळे दूर करणे, स्थानिक निर्यातदारांना/ उत्पादकांना जिल्ह्यात रोजगार निर्माण करण्यासाठी पाठबळ देणे
- वस्तू, सेवा आणि कौशल्य यांसाठी अनिवार्य असलेल्या तांत्रिक मानकांचा अंगिकार/ अंमलबजावणीसाठी पोषक व्यवस्थेला बळकटी देणे.
- आपला व्यापार, पर्यटन, तंत्रज्ञान आणि गुंतवणुकीची उद्दिष्टे यांना चालना देण्यासाठी परदेशातील भारतीय प्रतिनिधींना पाठबळ पुरवणे.
- विविध बँकिंग आणि अर्थसाहाय्य करणाऱ्या विशेषतः निर्यातीमध्ये महत्त्वाचा वाटा असलेल्या एमएसएमईंना पाठबळ पुरवणाऱ्या संस्थांसह स्थानिक उद्योगांना पाठबळ देणाऱ्या पॅकेजची घोषणा.
केंद्रीय वाणिज्य आणि उद्योग मंत्री पियुष गोयल यांनी आज लोकसभेत एका प्रश्नाच्या लेखी उत्तरात ही माहिती दिली.M.Chopade/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
पंतप्रधान कार्यालय
ओम बिर्ला यांची लोकसभेच्या सभापतीपदी निवड झाल्याबद्दल पंतप्रधानांकडून स्वागत
नवी दिल्ली, 19 जून 2019
17 व्या लोकसभेच्या सभापतीपदी ओम बिर्ला यांची एकमताने निवड करण्याच्या निर्णयाचे पंतप्रधान नरेंद्र मोदी यांनी स्वागत केले आहे. सभागृहात आज मोदी यांनी ओम बिर्ला यांचे अभिनंदन केले. या सभागृहाच्या सभापतीपदी आशा अनुभवी व्यक्तीची निवड होणे सर्वांसाठी अभिमानाची गोष्ट आहे, अशा भावना मोदी यांनी व्यक्त केल्या.
ओम बिर्ला गेल्या अनेक वर्षांपासून सार्वजनिक कार्यात कार्यरत आहेत. विद्यार्थी चळवळीपासूनच त्यांनी समाजकारणात सहभाग घेतला आणि तेव्हापासून सातत्याने ते समाजाची सेवा करत आहेत. राजस्थानमधल्या कोटा शहराच्या विकासासाठी बिर्ला यांनी घेतलेल्या मेहनतीचा पंतप्रधानांनी उल्लेख केला.
सभापती महोदयांशी आपला गेल्या अनेक वर्षांपासून घनिष्ठ संबंध असल्याचे त्यांनी सांगितले. कच्छ भागात झालेल्या भूकंपानंतर तसेच केदारनाथ येथे आलेल्या भीषण महापूरानंतर ही शहरं पूर्ववत करण्यासाठी ओम बिर्ला यांनी अथक प्रयत्न केले होते. त्याचे स्मरण पंतप्रधानांनी केले. 17 व्या लोकसभेच्या सभापतीपदी शांत आणि दयाळू नेते लाभलेले आहेत, असे ते म्हणाले.
लोकसभेचे कामकाज सुरळीत चालावे यासाठी सभापती महोदयांना सर्वोतोपरी सहकार्य केले जाईल, असे आश्वासन पंतप्रधानांनी दिले.
B.Gokhale/R.Aghor/P.Kor
(Visitor Counter : 131
पंतप्रधान कार्यालय
वसुंधरा दिनाच्या निमित्ताने पृथ्वीमाते प्रति कृतज्ञता व्यक्त करणारी एक चित्रफीत पंतप्रधानांनी सामायिक केली
जागतिक वसुंधरा दिन हा पृथ्वीमातेच्या दयाळूपणाप्रति कृतज्ञता व्यक्त करण्यासाठीचा तसेच तिची योग्य काळजी घेण्याच्या वचनबद्धतेला उजाळा देण्याचा दिवस आहे, असे पंतप्रधान नरेंद्र मोदी यांनी म्हटले आहे. पंतप्रधानांनी याप्रसंगी एक चित्रफीतही सामायिक केली आहे.
पंतप्रधानांनी आपल्या ट्विट संदेशात म्हटले आहे,
“ #EarthDay जागतिक वसुंधरा दिन हा पृथ्वीमातेच्या दयाळूपणाप्रति कृतज्ञता व्यक्त करण्यासाठीचा तसेच तिची योग्य काळजी घेण्याच्या वचनबद्धतेला उजाळा देण्याचा दिवस आहे.”
गृह आणि शहरी व्यवहार मंत्रालय
कचरामुक्त शहराच्या निर्मितीसाठी ठाण्यातील तरुणांनी घेतला पुढाकार
नवी दिल्ली, 21 सप्टेंबर 2023
स्वच्छतेचा हंगाम कधीच संपत नाही कारण स्वच्छ भारत मिशन अंतर्गत कचरामुक्त शहरांच्या स्वप्नपूर्तीत कोणत्याही क्षणी खंड पडणे परवडणारे नाही. शहरी स्वच्छतेची आवड चिरंतन आहे आणि म्हणूनच स्वच्छता पखवाडा सुरू झाल्यापासून या मोहिमेने देशाचा कानाकोपरा व्यापला आहे. एक प्रकारे स्वच्छतेसाठी जनआंदोलन सुरू आहे. देशाच्या स्वच्छता मोहिमेचे नेतृत्व करणाऱ्या राज्यांपैकी महाराष्ट्र हे एक प्रमुख राज्य आहे. गणेशोत्सव हा महाराष्ट्रातील प्रमुख सणांपैकी एक आहे. गणेशमूर्ती विसर्जन आणि गणेशमूर्ती शक्य तितक्या पर्यावरणपूरक बनवण्याबाबत काळजी व्यक्त करणारी मते मांडली जात आहेत. हे प्रत्यक्ष साकारण्याच्या कामात आता लहान मुले सहभागी झाली आहेत.
"स्वच्छता पंधरवडा- स्वच्छता हीच सेवा 2023" या उपक्रमांतर्गत ठाणे शहरातील 493 शाळांमध्ये पर्यावरणपूरक गणपती मूर्ती बनवणे आणि कचऱ्यापासून सर्वोत्तम कलाकृती बनवण्याच्या स्पर्धेचे आयोजन करण्यात आले होते. एकूण 22,177 विद्यार्थ्यांनी या स्पर्धेत सक्रिय सहभाग घेतला आणि पर्यावरणपूरक साहित्याचा वापर करून गणपतीच्या मूर्ती बनवल्या तसेच शाश्वततेबाबत जनजागृती केली. या उपक्रमाचा विद्यार्थ्यांनी मनापासून आनंद घेतला.
तसेच, शहर महानगरपालिकेने भारतीय स्वच्छता लीग 2.0 अंतर्गत खारफुटी वन स्वच्छता उपक्रमाचे आयोजन केले होते. यामध्ये 2,200 हून अधिक नागरिक सहभागी झाले तसेच त्यांनी खारफुटीचे संरक्षण आणि आपला परिसर स्वच्छ ठेवण्याची शपथ घेतली. स्थानिक सफाईमित्रांनी अधिकाऱ्यांसह खारफुटीच्या स्वच्छता मोहिमेत भाग घेतला.
ठाण्यात इतर विविध स्वच्छता उपक्रमांमध्ये मोठ्या प्रमाणावर लोकसहभाग दिसून आला. उघड्यावर थुंकू नये आणि सार्वजनिक मालमत्तेची विद्रुपीकरण टाळण्याबाबत लोकांना जागरुक करण्याच्या उद्देशाने शहरातील स्वच्छता कर्मचाऱ्यांनी अधिकाऱ्यांसह ठाणे रेल्वे स्थानकावर मोठ्या प्रमाणात रेड स्पॉट स्वच्छता मोहीम हाती घेतली. या उपक्रमात एक हजाराहून अधिक ठाणेकर सहभागी झाले होते. ठाणे महापालिकेने पारसिक टेकडी भागाच्या स्वच्छता मोहिमेचेही आयोजन केले होते. 2,000 हून अधिक नागरिक, शाळकरी मुले, तरुण मुली आणि मुले, पुरुष आणि महिला या स्वच्छता मोहिमेत सामील झाले होते. पारसिक टेकडीचे सुशोभीकरण करून स्थानिक समुदायामध्ये जनजागृती करण्यात ही स्वच्छता मोहीम खूप यशस्वी ठरली.
भारतीय स्वच्छता लीगच्या पूर्वसंध्येला ठाणे पालिकेने “एक मिनिट ठाण्यासाठी” ही अभिनव संकल्पना सुरू केली. ठाणे स्वच्छ करण्यासाठी दररोज एक मिनिट समर्पित करण्याची शपथ दादोजी कोंडदेव स्टेडियमवर 25,000 शालेय विद्यार्थ्यांसह जमलेल्या प्रचंड जनसमुदायाने घेतली.
हे जनआंदोलन शहरी स्वच्छतेचा चेहरामोहरा बदलत आहे आणि स्वच्छतेची भावना जागृत करत आहे. लिंग, समुदाय, श्रद्धा, संस्कृती आणि जीवनाच्या क्षेत्रांतील भेद दूर ठेवून लोक स्वच्छतेची व्यापक चळवळ एखाद्या भव्य उत्सवाप्रमाणे साजरी करत आहेत.
Jaydevi PS/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 55
पंतप्रधान कार्यालय
नवीन संसद भवनाची वास्तू प्रत्येक भारतीयाला अभिमान वाटेल अशी : पंतप्रधान
संसद भवनाच्या वास्तूची झलक दाखवणाऱ्या व्हिडीओवर नागरिकांनी आपल्या भावना आपल्या आवाजात व्यक्त करण्याचे केले आवाहन
पंतप्रधान नरेंद्र मोदी यांनी नवीन संसद भवनाच्या वास्तूची झलक दाखवणारा व्हिडीओ सामायिक केला आहे. त्या व्हिडीओसाठी नागरिकांनी आपल्या आवाजात आपले विचार रेकॉर्ड करावेत असे पंतप्रधान नरेंद्र मोदी यांनी म्हटले आहे.
एका ट्विटमध्ये पंतप्रधान म्हणाले:
"नवीन संसद भवनाची वास्तू प्रत्येक भारतीयाला अभिमान वाटेल, अशी आहे. या व्हिडीओ या प्रतिष्ठित भवनाची झलक आहे. माझी एक विशेष विनंती आहे- हा व्हिडीओ आपल्या आवाजात सामायिक करावा, ज्यामध्ये आपल्या विचारांचे प्रतिबिंब असेल. आलेल्या व्टिटपैकी काहींना मी पुन्हा ट्विट करेन. हे करताना #MyParliamentMyPride वापरण्यास विसरू नका."
संरक्षण मंत्रालय
लष्कर प्रमुख जनरल मनोज पांडे, नेपाळच्या दौऱ्यावर
लष्करप्रमुख , जनरल मनोज पांडे 05 ते 08 सप्टेंबर 2022 या कालावधीत नेपाळला भेट देणार आहेत. लष्करप्रमुख म्हणून त्यांची ही पहिली नेपाळ भेट आहे. आपल्या भेटीदरम्यान, लष्कर प्रमुख नेपाळचे माननीय राष्ट्रपती, नेपाळचे आदरणीय पंतप्रधान आणि नेपाळच्या लष्कराचे प्रमुख यांची भेट घेतील, त्याशिवाय ते देशाच्या वरिष्ठ लष्करी आणि नागरी नेतृत्वाशी चर्चा करतील. यावेळी ते भारत-नेपाळ संरक्षण संबंध वृद्धिंगत करण्याबाबत चर्चा करतील.
दोन्ही सैन्यांमधील मैत्रीची परंपरा पुढे चालू ठेवत, नेपाळच्या आदरणीय राष्ट्रपतींचे अधिकृत निवासस्थान असलेल्या सीतल निवास येथे 05 सप्टेंबर 2022 रोजी भारतीय सरलष्करप्रमुखांना नेपाळ लष्कराच्या जनरल पदाने सन्मानित केले जाईल. COAS नेपाळ लष्कराच्या मुख्यालयाला भेट देणार आहेत जिथे ते शहीद झालेल्या सैनिकांना श्रद्धांजली वाहतील आणि नेपाळी लष्कराच्या वरिष्ठ नेतृत्वाशी संवाद साधतील. आपल्या भेटीदरम्यान, सीओएएस नेपाळी आर्मी कमांड अँड स्टाफ कॉलेज शिवपुरीच्या विद्यार्थी अधिकारी आणि प्राध्यापकांशी संवाद साधतील. सरलष्कर प्रमुख 06 सप्टेंबर 2022 रोजी नेपाळच्या माननीय पंतप्रधानांचीही भेट घेणार आहेत.
भारत-नेपाळ संबंध ऐतिहासिक, बहुआयामी आहेत आणि परस्पर आदर आणि विश्वासाव्यतिरिक्त समान सांस्कृतिक आणि सभ्यता संबंधांनी बांधलेले आहेत. नेबरहुड फर्स्ट' आणि 'ऍक्ट ईस्ट' धोरणांनुसार भारत नेपाळसोबतच्या संबंधांना सर्वोच्च प्राधान्य देतो. या भेटीमुळे विद्यमान द्विपक्षीय संरक्षण संबंधांचा आढावा घेण्याची आणि परस्पर हिताच्या क्षेत्रात सहकार्य मजबूत करण्याची संधी मिळेल.
सहकार मंत्रालय
केंद्रीय गृहमंत्री आणि सहकार मंत्री अमित शाह यांनी आज राजस्थानमधील गंगापूर शहरात सहकार किसान संमेलनाला केले संबोधित
केंद्रीय गृहमंत्री आणि सहकार मंत्री अमित शाह यांनी आज राजस्थानमधील गंगापूर शहरात सहकार किसान संमेलनाला संबोधित केले. यावेळी लोकसभा अध्यक्ष ओम बिर्ला, इफ्कोचे अध्यक्ष दिलीप संघानी आणि इतर अनेक मान्यवर उपस्थित होते.
आपल्या भाषणात अमित शाह म्हणाले की, पंतप्रधान नरेंद्र मोदी यांनी स्वतंत्र सहकार मंत्रालय स्थापन करून देशातील शेतकऱ्यांची अनेक दशकांची जुनी मागणी पूर्ण केली. ते पुढे म्हणाले की, पंतप्रधान झाल्यापासून नरेंद्र मोदी देशात अनेक अभूतपूर्व कामे करत आहेत, जसे की स्वतंत्र सहकार मंत्रालयाची स्थापना आणि चंद्राच्या दक्षिण ध्रुवावर आपल्या चांद्रयान-3 चे अलीकडे झालेले यशस्वी लँडिंग. ते म्हणाले की, चांद्रयान-3 मोहिमेच्या यशामुळे संपूर्ण देशाला नवी उर्मी आणि आत्मविश्वास मिळाला आहे कारण आतापर्यंत दक्षिण ध्रुवावर इतर कोणताही देश पोहोचलेला नाही.
केंद्रीय सहकार मंत्र्यांनी सांगितले की, केंद्रातील पंतप्रधान नरेंद्र मोदी यांच्या नेतृत्वाखालील सरकारने डिजिटल माध्यमातून शेतकऱ्यांच्या हितासाठी अनेक योजना आणल्या आहेत. ते म्हणाले की, पंतप्रधान नरेंद्र मोदी देशातील प्रत्येक शेतकऱ्याला 6000 रुपये देत आहेत. याशिवाय कृषी कर्ज, पीक विम्याची अनेक कामे केली आहेत. ते म्हणाले की मागील सरकारची कृषीसाठीची आर्थिक तरतूद सुमारे 22000 कोटी रुपये होते, जी पंतप्रधान नरेंद्र मोदी यांनी 6 पटीने वाढवून 125000 कोटी रुपये केली आहे.
अमित शाह म्हणाले की, पंतप्रधान नरेंद्र मोदी यांनी देशातील प्राथमिक कृषी पतसंस्था  मजबूत करण्यासाठी 20 हून अधिक योजना आणल्या आहेत. ते म्हणाले की, आज इफको 3500 हून अधिक सहकारी संस्थांच्या माध्यमातून देशातील सहकारी संस्थांना बळकट करण्याचे काम करत आहे. ते म्हणाले की, पंतप्रधान नरेंद्र मोदी यांनी देशात दोन लाख नवीन प्राथमिक कृषी पतसंस्था निर्माण करून प्रत्येक पंचायतीमध्ये पीएसीएस स्थापन करण्याचा निर्णय घेतला आहे.
शाह म्हणाले की, पंतप्रधान नरेंद्र मोदी यांनी शेतकऱ्यांना चांगले बियाणे मिळावे, त्यांना त्यांचे उत्पादन निर्यात करता यावे आणि सेंद्रिय शेती करणाऱ्या शेतकऱ्यांची प्रगती व्हावी यासाठी तीन नवीन सहकारी संस्था स्थापन केल्या आहेत. ते म्हणाले की, पंतप्रधान नरेंद्र मोदी यांनी देशभरातील शेतकऱ्यांच्या बँक खात्यात थेट लाभ हस्तांतरणाद्वारे 6000 रुपये वर्ग करून ‘किसानमित्र’ म्हणून काम केले आहे.
पंतप्रधान कार्यालय
कॅनडाचे पंतप्रधान जस्टीन त्रुडो यांच्या निवडणुकीतील विजयाबद्दल पंतप्रधानांकडून अभिनंदन
(नवी दिल्ली, 22 ऑक्टोबर 2019
कॅनडामध्ये झालेल्या निवडणुकीत विजयी झाल्याबद्दल जस्टीन त्रुडो यांचे पंतप्रधान नरेंद्र मोदी यांनी अभिनंदन केले आहे.
अभिनंदन जस्टीन त्रुडो, मूल्ये आणि लोकशाहीसाठीची कटिबद्धता या सामायिक धाग्यांनी भारत आणि कॅनडा जोडले गेले आहेत. द्विपक्षीय संबंध अधिक दृढ करण्याकरीता एकत्र काम करण्यासाठी उत्सुक असल्याचे पंतप्रधानांनी म्हटले आहे.
B.Gokhale/N.Chitale/P.Kor
सुक्ष्म, लघु आणि मध्यम उदयोग मंत्रालय
केव्हीआयसीकडून दिवाळीसाठी उच्च दर्जाचे मलमल कापडाचे मास्क विक्रीसाठी उपलब्ध
नवी दिल्ली, 30 ऑक्टोबर 2020
यंदाचा दिवाळी उत्सव सजवा खादीच्या पांढऱ्या शुभ्र आणि चकाकत्या लाल रंग संगतीमधील नवीन फेसमास्कसह.आगामी दिवाळीचा सण लक्षात घेऊन खादी आणि ग्रामोद्योग आयोगाने  पश्चिम बंगालमधील पारंपरिक खादी कलाकारांकडून दोन पदरांचा अस्सल मलमलच्या कापडाचा, उच्चप्रतीचा आणि अति बारीक धाग्यांचा  हाताने तयार केलेला “Happy Diwali” असा छापील अक्षरांचा मास्क तयार केला आहे.
केव्हीआयसी नाताळ आणि नवीन वर्षासाठी देखील विशेष मास्क येत्या काही दिवसांतच तयार करणार आहे.
दोन पदरी खादी कापडाचे आणि सिल्क तीन पदरांचे मास्क यांना प्रचंड मोठ्या प्रमाणात नागरिकांचा प्रतिसाद मिळाल्यानंतर आता मलमलच्या कापडाचे खादीचे मास्क विकसित करण्यात आले आहेत. केव्हीआयसीने आतापर्यंत देशभरात सहा महिन्यांपेक्षा कमी काळात 18 लाखांपेक्षा अधिक खादीच्या मास्कची विक्री केली आहे.
दिवाळीसाठीचे मलमल फेसमास्क हे नाममात्र 75 रुपये किमतीचे आहेत आणि ते दिल्लीमधील खादी केंद्रांमध्ये विक्रीसाठी उपलब्ध आहेत आणि केव्हीआयसीच्या www.khadiindia.gov.in या ई-पोर्टलवर देखील ऑनलाइन पद्धतीने विक्रीसाठी उपलब्ध आहेत.
वेगवेगळ्या प्रकारच्या खादी मास्क सारखे, मलमलचे फेसमास्क देखील त्वचेसाठी चांगले, धुण्यायोग्य, पुनर्वापरास योग्य आणि जैव पद्धतीने विल्हेवाट लावण्या योग्य आणि आर्थिकदृष्ट्या सर्वांच्या खिशाला परवडणारे आहेत.
हे मास्क दोन पदरी संपूर्ण मलमलच्या धाग्यात बनलेले शुभ्र पांढऱ्या रंगाचे आहेत. मास्कवर चकाकणारी लाल रंगाची पाइपिंग पद्धतीची रचना करण्यात आली आहे, जी उत्सवाच्या कपड्यांवर शोभून दिसते.
केव्हीआयसीचे अध्यक्ष श्री विनय कुमार सक्सेना म्हणाले, दोन पदराचे दिवाळीसाठीचे फेसमास्क हे कमी किंमतीचे मात्र उच्च प्रतीचे आहेत. उत्सव साजरा करतांना सध्याच्या महामारीच्या काळात रोगाच्या प्रसारापासून नागरिकांचा बचाव करण्यासाठी केव्हीआयसीचा हा आणखी एक प्रयत्न आहे.
नागरिकांचा रोगाचा प्रसारापासून बचाव करण्याबरोबरच, हे मास्क अधिकाधिक पारंपरिक कसे दिसतील, यासाठी केव्हीआयसी प्रयत्न करीत आहे. यापूर्वी असलेल्या खादी आणि सिल्कच्या मास्कच्या वैविध्यामध्ये आता हे मलमलच्या कापडाचे मास्क भर घालीत आहेत. त्याचवेळी खादी कामगारांना यामुळे अतिरिक्त काम मिळत असल्याचे सक्सेना म्हणाले.
मलमलचे कापड मास्क निर्मितीसाठी निवडले गेले आहे कारण यामुळे मास्कच्या आतल्याबाजूला आर्द्रता टिपली जाते, तसेच हवा देखील सहजपणे खेळती राहू शकते. हे मास्क अधिक खास बनविले जातात, ते हाताने विणलेल्या आणि सुती कापडाचे जे त्वचेसाठी अत्यंत मऊ असतात आणि दीर्घ कालावधीसाठी वापरण्यास सोयीस्कर असतात.
B.Gokhale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
उझबेकिस्तानने भारतीय चित्रपट निर्मात्यांना मध्य आशियायी प्रजासत्ताकात चित्रिकरणासाठी दिले आग्रहाचे निमंत्रण
“भारत-उझबेकिस्तान मैत्री सदैव बळकट रहावी अशी आमची इच्छा”
गोवा/मुंबई, 27 नोव्हेंबर 2022
आमच्या देशात चित्रपट निर्मिती करण्याकरता भारतीय चित्रपट निर्मात्यांसोबत सहकार्य करण्यासाठी उझबेकिस्तान उत्सुक आहे. राष्ट्रीय आणि प्रादेशिक भाषांमधील चित्रपटांच्या चित्रिकरणासाठी या क्षेत्रातील संबंधितांचे अतिशय जिव्हाळ्याने स्वागत करण्यासाठी मध्य आशियायी प्रजासत्ताक उत्सुक आहे. होय, भारतीय चित्रपटनिर्मात्यांना, आमच्या देशामधील मशिदी, स्मृतिस्थळे आणि इतर स्थानांसह विविध आकर्षक वास्तुरचना, धार्मिक आणि नैसर्गिक स्थानांचा चित्रिकरणासाठी वापर करून आपल्या चित्रपटांचा आवाका, खोली आणि समृद्ध अनुभवात आणखी भर घालावी यासाठी अतिशय आग्रहाचे निमंत्रण मिळाले आहे.
उझबेकिस्तानच्या सिनेमॅटोग्राफी संस्थेच्या महासंचालकांच्या सल्लागार डॉ. बार्नो उन्गबोएवा यांनी गोव्यामध्ये सुरू असलेल्या 53व्या भारतीय आंतरराष्ट्रीय चित्रपट महोत्सव इफ्फीमध्ये आयोजित इफ्फी टेबल टॉक्स दरम्यान भारतीय चित्रपटनिर्मात्यांना हे निमंत्रण दिले. यावेळी त्यांच्यासोबत उझबेकिस्तानचे चित्रपट दिग्दर्शक खिलाल नसिमोव्ह आणि लझीझ तेमिरोव्ह आणि निर्माते अताबेक खोदजिएव्ह उपस्थित होते.
“ताश्कंद चित्रपट महोत्सवात प्रदर्शित करण्यात आलेले बॉलिवुड चित्रपट आमच्याकडे आहेत. आम्ही तमिळ, तेलुगु आणि बंगाली चित्रपट उद्योगांसारख्या इतर भारतीय चित्रपट उद्योगांनाही आमच्याकडे येण्यासाठी त्यांच्याशी संपर्क साधला आहे,” असे बार्नो उन्गबोएवा म्हणाल्या.
पश्चिम बंगालमधील विद्यार्थ्यांना आम्ही ताश्कंद आंतरराष्ट्रीय चित्रपट महोत्सवात पाच दिवसांच्या चित्रपट निर्मिती स्पर्धेत सहभागी होण्याचे निमंत्रण दिले आहे, अशी माहिती त्यांनी दिली. आम्ही अल्लू अर्जुन आणि रश्मिका मंधाना यांना यापुढे होणाऱ्या महोत्सवात त्यांच्या चित्रपटांचे प्रदर्शन करण्याचे निमंत्रण दिले आहे आणि त्यांनी त्याबाबत सहमती दर्शवली आहे, असे त्यांनी सांगितले.
बॉलिवुड चित्रपट आणि हिंदी चित्रपटगीते आमच्या देशात अतिशय लोकप्रिय आहेत, अशी माहिती उझबेकी दिग्दर्शक खिलाल नसिमोव्ह यांनी दिली. भारतीय संगीत ऐकत आणि राज कपूर, हेमा मालिनी, शाहरुख खान आणि इतर कलाकारांचे भारतीय चित्रपट पाहात आम्ही लहानाचे मोठे झालो. आम्हाला ते खूप आवडतात. आमच्या आयुष्यात आमच्या भावनांना आणखी उत्कट करण्याचे काम त्यांनी केले आहे, असे नसिमोव्ह म्हणाले.
निर्माते अताबेक खोदजिएव्ह यांनी भारतीय चित्रपट निर्मात्यांना उझबेकिस्तान फिल्म इन्स्टिट्युटला भेट देण्याचे आणि त्यांच्या देशात चित्रिकरणासाठी सहकार्य घेण्याचे आवाहन केले. “भारत- उझबेकिस्तान मैत्री सदैव बळकट राहावी अशी आमची इच्छा आहे.”
एनएफडीसीचे व्यवस्थापकीय संचालक रवींद्र भाकर यांच्या नेतृत्वाखालील भारताचे चित्रपट शिष्टमंडळ यावर्षी झालेल्या 14व्या ताश्कंद आंतरराष्ट्रीय चित्रपट महोत्सवात उपस्थित होते. त्यावेळी उझबेकिस्तानसोबत सहकार्य आणि सहनिर्मितीविषयक नव्या पावलांसाठी करार करण्यात आले.PIB Mumbai | S.Tupe/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
अर्थ मंत्रालय
कर संकलन आणि अर्थव्यवस्थेची बांधणी यावर विमुद्रीकरणाचा परिणाम - अरुण जेटली
नवी दिल्ली, 30 ऑगस्ट 2018
सरकारने देशात 500 आणि 1000च्या नोटा रद्द केल्यानंतर, यातील बहुतांश नोटा बँकिंग व्यवस्थेत परत आल्याचे रिझर्व्ह बँकेने दोनदा आपल्या अहवालात म्हटले आहे. रद्द केलेल्या चलनापैकी बरेच मोठे चलन बॅंकांमध्ये परत आले असल्यानेच विमुद्रीकरणाचे उद्दिष्ट यशस्वी झाले नाही असे म्हटले जात आहे. विमुद्रीकरणाच्या मागचा एकमेव उद्देश व्यवस्थेत परत न आलेले चलन रद्द ठरवणे एवढाच होता का ? तर नक्कीच नाही. विमुद्रीकरणाचा व्यापक उद्देश हा कर भरण्यासाठी अनुत्सुक असलेल्या भारतीय समाजात कर भरण्याची प्रवृत्ती रुजवणे हा होता. यात निश्चितपणे अर्थव्यवस्थेची बांधणी आणि काळ्या पैशांवर मोठा प्रहार अपेक्षित होता. हे साध्य झाले आहे काय?
- जेंव्हा बँकेत कुठलीही रक्कम जमा केली जाते त्यावेळी त्या रकमेच्या मालकाची ओळख उघड होतेच. ही जमा केलेली रक्कम त्या मालकाच्या नावावर असते आणि त्यातूनच या रकमेविषयी चौकशी केली जाऊ शकते. ही रक्कम जमा करणाऱ्या व्यक्तीच्या उत्पन्नाशी ताळमेळ साधणार आहे की नाही हे तपासले जाऊ शकते. त्यानुसार विमुद्रीकरणानंतर 1.8 दशलक्ष खातेदारांनी जमा केलेल्या रकमेची अशा प्रकारची चौकशी सुरु झाली आहे. यांच्यापैकी अनेकांकडून दंड अथवा कर वसूल करण्यात आला आहे. बँकेच्या खात्यात केवळ रोख-रक्कम जमा केल्याने या पैशावर कर भरला आहे असे आपण गृहीत धरु शकत नाही.
- मार्च 2014 मध्ये देशात 3.8 कोटी लोकांनी प्राप्तीकर विवरण भरले होते. 2017-18 मध्ये हा आकडा 6.86 कोटींपर्यंत पोहोचला. गेल्या दोन वर्षात जेंव्हा विमुद्रीकरणाचा आणि इतर आर्थिक सुधारणांचा आढावा घेतला गेला त्यावेळी देशात कर भरणाऱ्यांची संख्या दोन वर्षात अनुक्रमे 19 आणि 25 टक्क्यांपर्यंत वाढली आहे. ही ऐतिहासिक वाढ आहे.
- विमुद्रीकरणानंतर कर विवरण भरणाऱ्यांची संख्या गेल्या दोन वर्षात 85.51 लाखांवरुन 1.07 कोटींपर्यंत पोहोचली आहे.
- 2018-19 या आर्थिक वर्षाच्या पहिल्या तिमाहीत वैयक्तिक प्राप्तीकरात अग्रीम कर भरणाऱ्यांची संख्या 44.1 टक्क्यांपर्यंत तर कॉर्पोरेट कर भरणाऱ्यांची संख्या 17.4 टक्क्यांपर्यंत वाढली आहे.
- 2013-14 पासून 2017-18 या आर्थिक वर्षापर्यंतच्या काळात प्राप्तीकर संकलन 6.38 लाख कोटींवरुन 10.02 लाख कोटींपर्यंत वाढली आहे.
- विमुद्रीकरणापूर्वीच्या दोन वर्षात प्राप्तीकर संकलनाची वाढ अनुक्रमे 6.6 टक्के आणि 9 टक्के इतकी होती. मात्र विमुद्रीकरणानंतरच्या दोन वर्षात हे संकलन 15 आणि 18 टक्क्यांपर्यंत वाढले आहे. तिसऱ्या वर्षीही हेच चित्र कायम आहे.
- 1 जुलै 2017 पासून, म्हणजेच विमुद्रीकरणानंतर देशात वस्तू आणि सेवा कर लागू झाला. त्यानंतरच्या पहिल्याच वर्षात या करासाठी नोंदणी केलेल्यांच्या संख्येत 72.5 टक्क्यांपर्यंत वाढ झाली. या आधी ही संख्या 66.17 लाख एवढी होती ती आता 114.17 लाखांपर्यंत पोहोचली आहे.
हे विमुद्रीकरणाचे सकारात्मक परिणाम आहेत. अर्थव्यवस्थेची सुयोग्य आणि सुदृढ बांधणी, व्यवस्थेमध्ये अधिकाअधिक चलन येणे, अधिक कर महसूल, अधिक खर्च आणि अधिक विकास हे सर्व पहिल्या दोन तिमाहीनंतरच साध्य झाले आहे.
B.Gokhale/R.Aghor/P.Malandkar
(Visitor Counter : 86
पंतप्रधान कार्यालय
सिकंदराबाद लोकसभा मतदारसंघात आयोजित करण्यात आलेल्या “सुदृढ बालक” मोहिमेचे पंतप्रधानांनी केले कौतुक
नवी दिल्ली, 24 फेब्रुवारी 2023
पंतप्रधान नरेंद्र मोदी यांनी सिकंदराबाद लोकसभा मतदारसंघात आयोजित केलेल्या “सुदृढ बालक” मोहिमेचे कौतुक केले आहे. ईशान्य क्षेत्राचे केंद्रीय सांस्कृतिक, पर्यटन आणि विकास मंत्री जी किशन रेड्डी यांच्या ट्विट थ्रेडला पंतप्रधान प्रतिसाद देत होते. या मोहीमेचा प्रारंभ सिकंदराबाद लोकसभा मतदारसंघातील प्रत्येक कॉलनी, सोसायटी आणि प्रत्येक वस्तीमध्ये “सुदृढ बालक” स्पर्धेसाठी नावनोंदणी फॉर्म वितरणाने करण्यात आला होता, अशी माहिती रेड्डी यांनी माहिती या ट्विटमध्ये दिली आहे. सुदृढ बालके आणि त्यांच्या कुटुंबियांना प्रमाणपत्र तसेच ‘पोषण किट्स’ देऊन गौरविण्यात आल्याची माहितीही त्यांनी दिली.
केंद्रीय मंत्र्यांच्या ट्विटच्या थ्रेडला प्रतिसाद देताना पंतप्रधानांनी ट्विट केले:
"हा एक उल्लेखनीय प्रयत्न आहे, ज्याचा मुलांना खूप फायदा होईल."
G.Chippalkatti/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
गुरुद्वारा लखपत साहिब इथे गुरु नानक देव जी यांच्या गुरुपुरब सोहळ्याला पंतप्रधान करणार संबोधित
पंतप्रधान नरेंद्र मोदी, 25 डिसेंबर 2021 ला दुपारी 12:30 च्या सुमाराला गुजरातमध्ये कच्छ मधल्या गुरुद्वारा लखपत साहिब इथे गुरु नानक देव जी यांच्या गुरुपुरब सोहळ्याला, दूरदृश्य प्रणालीद्वारे संबोधित करणार आहेत.
दर वर्षी 23 ते 25 डिसेंबर या काळात गुजरातमधला शीख संगत गुरुद्वारा लखपत साहिब इथे गुरु नानक देव जी यांचा गुरुपुरब सोहळा साजरा करते. गुरु नानक देव जी यांनी आपल्या प्रवासादरम्यान लखपत इथे वास्तव्य केले होते. गुरुद्वारा लखपत साहिब इथे त्यांच्या लाकडी खडावा आणि पालखी, तसेच गुरुमुखी आणि हस्तलिखितेही आहेत.
2001 च्या भूकंपात या गुरुद्वाराचे नुकसान झाले होते. गुजरातचे तत्कालीन मुख्यमंत्री नरेद्र मोदी यांनी याची दुरुस्ती सुनिश्चित करण्यासाठी तातडीने प्रयत्न केले. यातून शीख पंथाप्रती पंतप्रधानांच्या अपार आदर भावनेचे दर्शन घडते. गुरु नानक देव जी यांचे 550 वे प्रकाश पर्व, गुरु गोविंद सिंह जी यांचे 350 वे प्रकाश पर्व, गुरु तेग बहाद्दूर जी यांचे 400 वे प्रकाश पर्व यासह नुकत्याच झालेल्या अनेक कार्यक्रमातून याची प्रचीती आली आहे.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 192.12 कोटी मात्रांचा टप्पा केला पार
12 ते 14 वयोगटातील 3.26 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 14,996
गेल्या 24 तासात 2,323 नव्या कोरोना रुग्णांची नोंद
रुग्ण बरे होण्याचा दर सध्या 98.75%,
सध्याचा साप्ताहिक पॉझिटिव्हिटी दर 0.51%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 192.12 कोटींचा टप्पा  पार केला आहे. 2,41,62,678 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.26 कोटींपेक्षा अधिक  किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,421
|
|
2nd Dose
|
|
1,00,33,531
|
|
Precaution Dose
|
|
50,91,987
|
|
FLWs
|
|
1st Dose
|
|
1,84,18,106
|
|
2nd Dose
|
|
1,75,72,318
|
|
Precaution Dose
|
|
83,39,049
|
|
Age Group 12-14 years
|
|
1st Dose
|
|
3,26,77,817
|
|
2nd Dose
|
|
1,37,12,104
|
|
Age Group 15-18 years
|
|
1st Dose
|
|
5,91,51,229
|
|
2nd Dose
|
|
4,46,72,390
|
|
Age Group 18-44 years
|
|
1st Dose
|
|
55,68,07,889
|
|
2nd Dose
|
|
48,67,68,715
|
|
Precaution Dose
|
|
5,41,301
|
|
Age Group 45-59 years
|
|
1st Dose
|
|
20,31,87,312
|
|
2nd Dose
|
|
19,01,08,096
|
|
Precaution Dose
|
|
11,38,437
|
|
Over 60 years
|
|
1st Dose
|
|
12,70,46,269
|
|
2nd Dose
|
|
11,85,25,728
|
|
Precaution Dose
|
|
1,70,98,021
|
|
Precaution Dose
|
|
3,22,08,795
|
|
Total
|
|
1,92,12,96,720
भारतातील उपचाराधीन रुग्णसंख्या सध्या 14,996 इतकी आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.75% झाला आहे. गेल्या 24 तासात 2,346 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,94,801 झाली आहे.
गेल्या 24 तासात 2,323 नव्या कोरोना रुग्णांची नोंद झाली.
गेल्या 24 तासात एकूण 4,99,382 चाचण्या करण्यात आल्या. भारताने आतापर्यंत एकूण 84.63 कोटींहून अधिक  चाचण्या केल्या आहेत.
साप्ताहिक पॉझिटिव्हिटी दर सध्या 0.51% तर दैनंदिन पॉझिटिव्हिटी दर 0.47% आहे.